FERTŐZÉSEK ÚJSZÜLÖTTKORBAN 
SZÁJPENÉSZ - SOOR ORIS - 


A szájpenész a szájnyálkahártya gombás fertőzése, amelyet a Candida 
gomba okoz. Újszülöttkorban és csecsemőkorban gyakran előforduló 
betegség, mivel a normál szájílóra még nem alalult ki. Gyakrabban fordul 
elő azokban az esetekben, amikor az anyánál a terhesség alatt Candida 
fertőzés van a hüvelyben, illetve amikor az újszülött antibiotikumos 
kezelést kap - melynek következtében felborul a normális baktérium flóra 
a szájüregben. 
Klinikai kép: fehér, leginkább turóhoz hasonlító foltok formájában 
jelentkezik - a nyelven és az arc belső részét borító nyálkahártyát, de 
feltűnhetnek az ínyen, a szájpadláson, a mandulákon és a torok hátsó 
részén is. Ezek a foltok nehezebben, de letörölhetők, és alattuk piros, 
enyhén vérző terület maradhat. 
Kezelése: antimikotikus gyógyszerek alkalmazása: 

- Nystatin csöppek illetve Daktanol orális gél használata 
indokolt. 


A KÖLDÖK RENDELLENESSÉGEI - FERTŐZÉSEI 


A köldök korszerű ellátása alatt a , tisztán és szárazon tartást" értjük, 
védjük a széklet és vizelet szennyezésétől is. A pelenkát visszahajtva 
használva megelőzhető az irritáció és így megfelelő szellőzést is 
biztosítunk a területnek. Amennyiben szennyeződés történt, mossuk le 
tiszta vízzel illetve fiziológiás oldattal és gézzel óvatossan itassuk fel a 
nedvességet, majd Octenisept sprejjel fertőtlenítsük le. 
Ápolási irány elvek: : NE használjunk hintőport a gyermek 
köldökére! 

A jód használata sem ajánlott - allergiás 
reakciót válthat ki. 
A köldökcsonk normál esetben a 6-10 napon levállik és a megmaradt seb 
2-3 napon belül összehúzódik. 
KÖLDÖK GRANULÓMA - KÖLDÖK GOMBA - Nevével ellentétben 
nem a köldök gombás fertőzéséről van szó. Leggyakrabban váladékozó, 
gyulladt köldök leválása után jelentkezik a köldökből kinövő, rózsaszín, 
kocsányos, gombához hasonlítható 3-10 mm-es szövetmassza - helyi 
szövet burjánzás következtében jön létre. 
Kezelésére a heti 1-2x alkalmazott ezüst-nitrát oldatot (ún. lápiszolást) 
használják néhány héten keresztül. Elővigyázatosan kell a szert 
alkalmazni, mert a normál bőr kémiai égését és elszíneződését okozhatja. 
Amennyiben a lápiszolás nem vezet eredményre, a granulóma sebészi 
eltávolítása is szóba jön. 


KÖLDÖK FERTŐZÉS - OMPHALITIS: a köldök és a környező szövetek 
gennyes fertőzését jelenti. Leggyakoribb kórokozók: Staphylococcus 
aureus, E. coli. Tünete a köldök körüli terület gyulladt, livid 
elszíneződése, bűzös váladékozása, illetve az újszülött általános 
állapotának romlása (táplálási zavar - nem fogadja a táplálékot, letargia, 
láz). 

Mivel a köldök erei még nem teljesen vannak bezáródva, így a fertőzés 
gyorsan elterjedhet a szervezetben - szepszis alakulhat ki és halálos 
kimenetelű lehet, amennyiben nem történik meg a megfelelő parenterális 
antibiotikumos kezelés és helyi fertőtlenítés. 


BŐR FERTŐZÉSEK 
KÖRÖMÁGY GYULLADÁS CSECSEMŐKORBAN - PANARITIUM 


A körömágy gyulladása (panaritium) magába foglalja a körömágynak és 
bizonyos esetekben a környező struktúráknak a gyulladását. Ennek a 
betegségnek a kórokozója baktériumok lehetnek, például 
Streptococcusok vagy Staphylococcusok. 

A körömágy mély gyulladása esetén az érintett csecsemők szenvednek a 
legnagyobb fájdalommal, láz jelentkezik, illetve az általános állapot 
romlásának egyébb jelei. 

Antibiotikumos kezelés indokolt, valamint helyileg lehet antiszeptikus 
szereket alkalmatni (Octenisept sprej). 


BŐRGYULLADÁS A PELENKA ALATTI TERÜLETEN- DERMATITIS 
GLUTEALIS INFANTILIS 


A pelenkázás egy zárt, nedves, meleg környezetet jelent a popsi bőrének. 
melynek következtében, illetve a vizelet és széklet együttes hatására 
gyulladásos elváltozás alakulhat ki. 

Az elváltozásra jellemző a bőrpír, a bőr vizenyőssége, az apró kiütések. 
Emellett a hajlatokban az összefekvő bőrfelületek is „kipállhatnak”. 

A kezelésében a bőr szárazon tartásának kulcsszerepe van - ,, szellőztetés 
elve". 

A pelenkát kb. két óránként cserélni ajánlott. 

Vizelet és/ vagy széklet ürítés után langyos vízzel és semleges lemosóval 
kell megtisztogatni a baba popsiját, majd a nedvességet óvatosan és 
gondosan itassuk fel. A pelenkadermatitisz jelentkezésekor illatosított 
törlőkendőket ne használjunk. 

Bőrvédő kenőcsökkel kiválóan csökkenthető a vizelet és széklet 
érintkezése a bőrrel. A popsi védelmére magas zsírtartalmú, víztaszító 
tulajdonságú kenőcs a legalkalmasabb, mely a pelenkacserék közötti 
időben is megvédi bőrt a nedvességtől, az irritációtól. Az illatanyagokat, 


tartósítószereket tartalmazó kenőcsöket allergizáló hatásuk miatt 
kerüljük. Fontos a probiotikumok adása szájon keresztül, mivel ezzel 
biztosítjuk a megfelelő baktérium flóra kolonizálást az érintett felületen, 
elősegítve ezáltal a gyógyulást. Kifejezett bőrgyulladás esetén enyhe 
kortikoszteroid tartalmú krémek rövididejig tartó alkalmazása is indokolt, 
illetve antibiotikum- és antimikotikus tartalmú krémek is ajánlottak. 

A teljes felgyógyuláshoz 2-3 hétre van szükség. 


KOSZMÓ-SEBORRHOEA CAPITIS 


A hajas fejbőr gyakori elváltozása - homloktájon és a nagy kutacs 
területén zsíros, sárgás korpás, hámló területeket foglal magába. 
Hátterében a fokozott faggyútermelés áll. A fejbőr fokozott 
zsírosodásának köszönhetően alakul ki. 

Kezelés: a fejbőrre olajos, vagy vazelines pakolást tegyünk, majd vékony 
pamutsapkát adjunk a gyermekre, ezáltal megakadályozhatjuk az 
ágynemű szennyeződését, másrészt a puhítás is hatékonyabb lesz. A 
puhítást követően a felrakódásokat puha babakefével könnyebben 
eltávolíthatjuk. Szükség szerint az eljárást megismételhetjük. 


SZEPSZIS ÚJSZÜLÖTTKORBAN - (SEPSIS NEONATORUM) 


Az újszülöttkori szepszis az élet első hónapjában az egész szervezetben a 
vérárammal szétterjedő, súlyos, legtöbbször bakteriális eredetű fertőzés. 
A szülés során fellépő szövődmények - pl. idő előtti burokrepedés ( 18h 
továbbtartó magzatvíz szivárgás, vérzés vagy az anya fertőzése az 
újszülötteknél növelik a szepszis kialakulásának veszélyét. Gyakrabban 
alakul ki kis súlyú újszülötteknél. 


e KORAI ÚJSZÜLÖTTKORI SZEPSZIS - az első 7 napon belül 
jelentkezik. 
Kórokozó: Streptococcus B csoportja - Streptococcus agalactiae 
E.coli 
Lysteria monocytogenes 


e KÉSŐI ÚJSZÜLÖTTKORI SZEPSZIS -az első 7 nap után 
jelentkezik. 
Kórokozó: Staphylococcus aureus 


Tünetek: A szeptikus újszülött általában kevésbé aktív, erőtlenül szopik, 
szívverése lassú és testhőmérséklete ingadozik (alacsony vagy magas). 
Egyéb tünetei a nehézlégzés, görcsök, nyugtalanság, kifejezett sárgaság, 
hányás, hasmenés és haspuffadás. 

A tünetek a fertőzés kiindulásának helyétől is függenek. A köldökcsonk 
fertőzése (omfalitisz) például a köldök gennyes folyását vagy vérzését 
okozhatja. Az agyhártya fertőzése (agyhártyagyulladás) okozhat kómát, 
görcsöket, a hátgerinc ívelt megfeszülését és felfelé domborodó, feszes 


kutacsokat. A csontok fertőzése korlátozhatja az érintett kar vagy láb 
mozgását. Az ízületi fertőzések duzzadást, melegséget, bőrpírt és 
érzékenységet okozhatnak az ízület felett. A hasüreg belső hártyájának 
fertőzése haspuffadással és véres hasmenéssel járhat 

Diagnózis: A vér- ( hematokultura), vizelet- ( urinokultura), széklet- 

( koprokultura), orrváladék-, agy- és gerincvelő-folyadék vizsgálatok 
teszik lehetővé a fertőzésért felelős kórokozó felismerését, és szükség 
esetén a megfelelő antibiotikum kiválasztását. 


Kezelés: Parenterális intravénás antibiotikumokos terápia indokolt. A 
kezelést már akkor elkezdik amikor a laboratóriumi vizsgálati 
eredmények még nem állnak rendelkezésre majd a laboratóriumi leletek 
ismeretében lehet antibiotikumot váltani. ( bio- antibiogram alapján) 


